Merkel: Helyes döntés volt a Magyarországon rekedt menekültek beengedése
Angela Merkel német kancellár szerint helyes döntés volt a Magyarországon rekedt menekültek beengedése Németországba 2015 szeptemberében.
A kancellár a Bunte címû német magazin csütörtöki számában megjelenõ interjúban a magazin honlapján közölt részletek szerint igennel válaszolt arra a kérdésre, hogy ismét ugyanúgy döntene-e, mint 2015 szeptemberében, amikor Németország megnyitotta határait a Magyarországon rekedt háborús menekültek elõtt. 

Elmondta, hogy Németország és Ausztria egy "humanitárius vészhelyzetben" úgy döntött, hogy "nem zárja le a határait", és így "ezek az emberek el tudtak jönni hozzánk, ugyanúgy, ahogy mások már százezrével jöttek a megelõzõ hónapokban Magyarországon keresztül". 

Hozzátette, hogy visszatekintve látható, hogy a menekültválság valamennyi uniós tagország mulasztásának következménye. 

Mint mondta, "Európában egész biztosan túl késõn vettük észre, hogy annyira elviselhetetlenné vált a helyzet" a menekültek hazájában vagy ezeknek az országoknak a térségében, hogy "bûnözõ embercsempészek kezébe helyezték a sorsukat". 

A német kancellár hangsúlyozta, hogy a jövõben sokkal erõsebben kell törekedni a menekülésre késztetõ okok megszüntetésére, "meg kell próbálni más országokkal együtt békés megoldást találni a háborúkra, 

küzdeni kell az éhínség és a szegénység ellen, és többet kell tenni az éghajlat védelméért". 

Hozzátette, hogy a globalizáció nagyban hozzájárul Németország jólétéhez, de az "Európa határainál zajló válságok és háborúk is erõsebben érintenek minket közvetlenül". 

Cseppet sem segít, ha azt gondoljuk, hogy mindez nem ránk tartozik: ránk is tartozik, és el kell fogadnunk az új politikai feladatokat" 

– mondta Angela Merkel.

A Kereszténydemokrata Unió (CDU) elnöke kiemelte, hogy a munkanélküli- és szociális támogatás leggyakoribb formájában, az úgynevezett Hartz IV. támogatásban részesülõknek nem kell tartaniuk attól, hogy a menekültválság miatt csökken a juttatásuk. Érthetõ mindazok aggodalma, akiknek nincs állásuk vagy kevés pénzbõl kell gazdálkodniuk, de a támogatásukra indított programok "magától értetõdõen kivétel nélkül folytatódnak" – ígérte a kancellár.

Hozzátette, hogy a bevándorlás miatt a szociális lakások építésének ösztönzésére indított nagyszabású programokból és munkaerõpiaci intézkedésekbõl "valamennyi munkanélküli és tartósan munkanélküli profitálhat". 

A Bunte ismertetése szerint a kancellár az interjúban párhuzamot vont a migrációból adódó társadalmi kihívások és a digitalizáció hatására zajló társadalmi átalakulás között. Aláhúzta, hogy "társadalmunk mindig is változóban volt, és minden egyes nap tovább változik". A folyamatos változásnak különbözõ okai vannak, például a digitalizáció. Ennek belátáshoz elég visszatekinteni 30 évre és összehasonlítani, hogy miként éltek az emberek akkor, és hogyan élnek most – fejtette ki.
Elmondta, hogy meggyõzõdése szerint a bevándorlás Németország hasznára válik. 

Természetesen sok gond lesz még, de nagy esélyek is lesznek." 

"Ajánlom mindenkinek, aki fél, hogy ha van lehetõsége, egyszerûen ismerkedjen meg egy emberrel, aki hozzánk menekült. Ezek az emberek sok mindent megéltek és megszenvedtek, és ugyanúgy vannak aggodalmaik és reményeik, mint nekünk" – mondta Angela Merkel.
menekültek menekült Merkel